ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Οκτωβρίου 1998 με την οποία τροποποιείται η απόφαση 94/278/ΕΚ για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου [κοινοποιηθείσα υπό τον αριθμό Ε(1998) 3115] (Κείμενο που παρουσιάζει ενδιαφέρον για τον ΕΟΧ) (98/597/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 10 παράγραφος 2 στοιχείο α),

Εκτιμώντας:

ότι η απόφαση 94/278/ΕΚ της Επιτροπής (3), όπως τροποποιήθηκε τελευταία από την απόφαση 97/752/ΕΚ (4), καθορίζει κατάλογο τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων τα οποία αναφέρονται από την οδηγία 92/118/ΕΟΚ 7 ότι το μέρος ΙΙ Β του παραρτήματος αυτής της απόφασης περιλαμβάνει τους καταλόγους τρίτων χωρών από τις οποίες τα κράτη μέλη εγκρίνουν τις εισαγωγές ιχθυάλευρων και άλλων αλεύρων που προέρχονται από θαλάσσια ζώα εκτός από θηλαστικά 7

ότι η απόφαση 97/296/ΕΚ της Επιτροπής (5), όπως τροποποιήθηκε τελευταία από την απόφαση 98/419/ΕΚ (6), απαριθμεί τις τρίτες χώρες από τις οποίες επιτρέπεται η εισαγωγή προϊόντων αλιείας για κατανάλωση από τον άνθρωπο 7

ότι η απόφαση 94/344/ΕΚ της Επιτροπής (7), όπως τροποποιήθηκε τελευταία από την απόφαση 97/198/ΕΚ (8), θεσπίζει τις απαιτήσεις όσον αφορά την υγεία των ζώων και το κτηνιατρικό πιστοποιητικό για την εισαγωγή από τρίτες χώρες ιχθυάλευρων και άλλων αλεύρων που προέρχονται από θαλάσσια ζώα εκτός από θηλαστικά 7

ότι, ως εκ τούτου, είναι σκόπιμο να προστεθούν οι χώρες που απαριθμούνται στο παράρτημα Ι της απόφασης 97/296/ΕΚ στο μέρος ΙΙ σημείο Β του παραρτήματος της απόφασης 94/278/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος ΙΙ σημείο Β του παραρτήματος της απόφασης 94/278/ΕΚ τροποποιείται ως εξής:

«B. Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ιχθυάλευρων και άλλων αλεύρων που προέρχονται από θαλάσσια ζώα εκτός από θηλαστικά.

Οι τρίτες χώρες που απαριθμούνται στο μέρος Ι και στο μέρος ΙΙ του παραρτήματος Ι της απόφασης 97/296/ΕΚ και οι ακόλουθες χώρες:

(EE) Εσθονία

(PR) Πουέρτο Ρίκο

(UA) Ουκρανία»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 62 της 15. 3. 1993, σ. 49.

(2) ΕΕ L 24 της 30. 1. 1998, σ. 31.

(3) ΕΕ L 120 της 11. 5. 1994, σ. 44.

(4) ΕΕ L 305 της 8. 11. 1997, σ. 69.

(5) ΕΕ L 122 της 14. 5. 1997, σ. 21.

(6) ΕΕ L 190 της 4. 7. 1998, σ. 55.

(7) ΕΕ L 154 της 21. 6. 1994, σ. 45.

(8) ΕΕ L 84 της 26. 3. 1997, σ. 36.